stanford-oval/wikipedia huggingface dataset:
דוכסות סקסוניה-רמהילד
היסטוריה

בית וטין החזיק בנחלות נרחבות בסקסוניה, סקסוניה-אנהלט, ותורינגיה. בשנת 1485 פוצלה הנחלה בין בניו של פרידריך השני, הנסיך הבוחר מסקסוניה; ארנסט, הנסיך הבוחר מסקסוניה קיבל את החלק המערבי (תורינגיה), ואילו אלברכט השלישי, דוכס סקסוניה קיבל את החלק המזרחי (סקסוניה). בשנת 1547 ויתר יוהאן פרידריך מסקסוניה על תואר הנסיך הבוחר לאחיינו מוריץ, הנסיך הבוחר מסקסוניה, בעקבות המלחמה השמלקלדית, וקיבל את התואר דוכס סקסוניה. לאחר מותו פוצלה הדוכסות בין בניו; יוהאן פרידריך השני, דוכס סקסוניה קיבל את אזור אייזנך וקובורג, יוהאן וילהלם, דוכס סקסוניה-ויימאר קיבל את אזור ויימאר, ואילו יוהאן פרידריך השלישי, דוכס סקסוניה-גותה קיבל את אזור גותה. בשנת 1566 ירש יוהאן וילהלם, דוכס סקסוניה-ויימאר את אחיו, אך בשנת 1572 שוב פוצלה הדוכסות בין יוהאן וילהלם, דוכס סקסוניה-ויימאר לבין אחייניו יוהאן קזימיר, דוכס סקסוניה-קובורג ויוהאן ארנסט, דוכס סקסוניה-אייזנך. לאחר מותו של פרידריך וילהלם הראשון, דוכס סקסוניה-ויימאר בנו של יוהאן וילהלם, דוכס סקסוניה-ויימאר בשנת 1602, חולקה הדוכסות בין אחיו יוהאן השני, דוכס סקסוניה-ויימאר ובין בנו יוהאן פיליפ, דוכס סקסוניה-אלטנבורג. בשנת 1640 נתן וילהלם הראשון, דוכס סקסוניה-ויימאר את חלק מנחלתו לאחיו הצעיר ארנסט הראשון, דוכס סקסוניה-גותה, שירש בשנת 1672 את דוכסות סקסוניה-אלטנבורג. לאחר מותו בשנת 1675 שלטו בניו במשותף, ובשנת 1680 פוצלה הדוכסות בין שבעת בניו; פרידריך הראשון, דוכס סקסוניה-גותה-אלטנבורג, אלברכט החמישי, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט השלישי, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד. היינריך הקים את חצרו ברמהילד, ובכך הפכה נחלתו לדוכסות סקסוניה-רמהילד. בשנת 1710 מת היינריך, דוכס סקסוניה-רמהילד, והתעוררה מחלוקת ירושה שהתקיימה עד לשנת 1735, אך לבסוף הוחלט לצרף את רוב אדמותיו לדוכסות סקסוניה-קובורג-זאלפלד, בעוד ששאר הנחלה התחלקה בין האחים האחרים.
בשינויים שחלו במדינות תורינגיה בשנת 1826, לאחר מותו של פרידריך הרביעי, דוכס סקסוניה-גותה-אלטנבורג ללא יורשים, אוחדו כל אדמות סקסוניה-רמהילד תחת דוכסות סקסוניה-מיינינגן.
שליטי סקסוניה-רמהילד

היינריך (1680–1710)
דוכסות פירנצה

דוכסות פירנצה (באיטלקית: Ducato di Firenze) הייתה דוכסות איטלקית שהוקמה על ידי האפיפיור קלמנס השביעי, שהכתיר בשנת 1532 את אלסנדרו דה מדיצ'י לדוכס, והתקיימה עד לשנת 1569, שבה העניק האפיפיור פיוס החמישי את התואר דוכס גדול לקוזימו דה מדיצ'י.
היסטוריה

רפובליקת פירנצה הייתה בשליטת בית מדיצ'י החל משנת 1434, שבה תפס למעשה קוזימו דה מדיצ'י את השלטון, על אף שבאופן רשמי נשארה צורת השלטון הרפובליקנית. בשנת 1527 האפיפיור קלמנס החמישי שהיה בן המשפחה, הובס במלחמת הליגה של קוניאק על ידי קרל החמישי, קיסר האימפריה הרומית הקדושה, ובעקבות כך גורשו בני מדיצ'י מפירנצה. בשנת 1529 חתם האפיפיור על שלום ברצלונה עם קרל החמישי, קיסר האימפריה הרומית הקדושה, וקיבל את ברכתו לשחזר את שלטון בני מדיצ'י בפירנצה. העיר נכבשה לאחר מצור ממושך.
האפיפיור הגדיל לעשות, ובשנת 1532 מינה את אחיינו אלסנדרו דה מדיצ'י כ"דוכס פירנצה". מעשה זה הפך את פירנצה מרפובליקה לדוכסות שהשלטון בה מועבר באופן רשמי מדור לדור. בשנת 1537 נרצח אלסנדרו דה מדיצ'י, ובמקומו עלה לשלטון קרוב משפחתו קוזימו דה מדיצ'י. ביוני אותה שנה הוכרה ריבונותו החוקית כדוכס פירנצה על ידי קרל החמישי, קיסר האימפריה הרומית הקדושה.
כאשר שמעו מתנגדי בית מדיצ'י הגולים, ובראשם פיליפו סטרוצי, על הירצחו של אלסנדרו, הם פתחו במסע נגד העיר בסיוע צבא צרפת. בסוף יולי 1537 נכנסו כוחות הגולים לטוסקנה וקוזימו, הדוכס הצעיר, שלח את צבאו לפגוש אותם ולהתעמת עמם. כוחות הגולים הובסו ליד טירת מונטמורלו וראשי מנהיגיהם נערפו בכיכר העיר של פירנצה (או בארמון ברג'לו), דבר שהעניק לדוכס הצעיר מעמד של ביטחון בשלטונו.
בריתו עם הקיסרות הרומית הקדושה אפשרה לטוסקנה מידה של עצמאות. כמו כן חיזק הדבר את שליטת בית מדיצ'י בפירנצה, שנשלטה עד מות אחרון המדיצ'ים (ב-1737) על ידי בית זה.
על מנת לבצר את שלטונו בטוסקנה פעל קוזימו להפלת כל ערי המדינה העצמאיות במרחב. העיר האחרונה ששמרה על עצמאותה עד 1554 הייתה סיינה. בשנה זו יצא קוזימו, בתמיכת הקיסר ועם צבא שכירי חרב שווייצריים לשים מצור על העיר. העיר נפלה ב-17 באפריל 1555, לאחר 15 חודשי מצור, שבמהלכם קטנה אוכלוסייתה מכ-40,000 תושבים לכ-8,000. ב-1559 נפל המעוז האחרון שהיה שייך לסיינה.
קוזימו היה שליט קשוח, הוא השקיע רבות בביצור ערי טוסקנה והקים מבצרים בארצו, סיינה וערים נוספות ובנה חומה חדשה ומבוצרת סביב פיזה. כמו כן הקים את העיר המבוצרת טרה דל סולה (Terra del Sole), ביצר את האי אלבה והקים בו מבצר.
על מנת לממן את פעילותו הצבאית הטיל על נתיניו עול מס כבד, עם זאת לא חסך בפטרונות האמנות.
בשנת 1565 פרש קוזימו מהשלטון ומסר אותו לבנו, פרנצ'סקו דה מדיצ'י, ובשנת 1569 הכתיר אותו האפיפיור פיוס החמישי כ"דוכס גדול של טוסקנה".
ראו גם

בית מדיצ'י
רפובליקת פירנצה
הדוכסות הגדולה של טוסקנה
דאטום (גאודזיה)

ערך זה עוסק במונח מתחום הגיאודזיה. אם התכוונתם למישור יחוס בשרטוט טכני, ראו .
דאטום (מאנגלית: Datum) הוא מכלול הפרמטרים המגדירים מערכת ייחוס גאודטית קבועה שמאפשרת לתאר מיקום על כדור הארץ. דאטום הוא מודל מתמטי אשר על ידי סט של נקודות על כדור הארץ וצורת כדור הארץ, יוצר מערכת קואורדינטות שמאפשר לתאר כל מיקום על כדור הארץ.
בגלל שצורת כדור הארץ, המתוארת על ידי פני הים הממוצעים בכל מקום, ונקראת גאואיד - אינה גוף מתמטי פשוט, הדאטומים מבוססים על קירוב פשוט יותר לצורת כדור הארץ שהוא אליפסואיד סיבוב. כיום במערכות הגאודטיות העולמיות הדיוק מגיע למטרים בודדים.
נתוני דאטום

בהתאם לצורת כדור הארץ שהדאטום מתאר, קיימים פרמטרים שמתארים את הצורה.
נתוני דאטום > מערכת גאודטית גאוצנטרית

במערכת גאוצנטרית משתמשים מערכת צירים קרטזית כאשר מגדירים את הנתונים הבאים:
ראשית הצירים - בדרך כלל מדובר על נקודה המקורבת לנקודת מרכז הכובד של כדור הארץ.
הגדרת שלוש קואורדינטות. Ox ו-Oy מותאם לקווי האורך והרוחב של כדור הארץ ו-Oz מותאם לציר סיבוב כדור הארץ.
בהתאם לזה נקודה על כדור הארץ מתוארת על ידי שלוש נקודות (X,‏ Y ו-Z) בהתאם לצירים אלו.
נתוני דאטום > מערכת גאודטית אליפסואידית

מערכת אליפסואידית מבוססת על ספרואיד המקורב לגאואיד. הפרמטרים שמגדירים את הספרואיד הם:
נקודת מרכז האליפסואיד, O.
חצי-קוטר הציר הראשי, a.
מקדם הפחיסות, f.
נתוני דאטום > מערכת קואורדינטות גאודטית

הקואורדינטות מבוססות על קואורדינטות גאוגרפיות והגובה מחושב על ידי הוקטור הנורמלי בכל נקודה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
סוגי דאטומים

הדאטום הנפוץ כיום בעולם הוא WGS84 שמשמש כמערכת קואורדינטות ראשית במדינות רבות וגם משמש כמערכת הקואורדינטות של ה-GPS.
דאטום ED50 (דאטום אירופי 1950) היה הדאטום נפוץ ביותר במחצית השנייה של המאה ה-20.
דאטום רשת ישראל החדשה (ITM) היא הרשת המקומית בישראל משנת 1994. הדאטום מבוסס על אליפסואיד יחוס GRS 80 ובעלת רשת קואורדינטות ישרת זווית המבוססת על היטל מרקטור רוחבי.
דאטום רשת ישראל הישנה (ICS), המבוססת על היטל קסיני-סולדנר, היא הרשת ששרתה בישראל מתקופת המנדט ועד 1994. היום הרשת לא בשימוש אך עדיין ניתן למוצאה במפות ישנות וקיימים נתונים קדסטרליים (חלוקת מקרקעין) רבים שהוגדרו ברשת זו.
ראו גם

היטל
גומיגם (שיר)

גוּמיגַם הוא שיר שנכתב, הולחן ובוצע על ידי הצמד הישראלי סטטיק ובן אל תבורי ויצא לאור ב-5 באוגוסט 2018.
רקע

השיר יצא לאור באוגוסט 2018, כסינגל העשירי של הצמד. את השיר הוציאו סטטיק ובן-אל תבורי כשלושה חודשים לאחר שהוציאו את השיר "קאוואי". שם השיר הוא גומיגם כשם השלגון גומיגם.
קליפ

העיצוב של הקליפ נוגע יותר בעולם המים.
הקליפ צולם ב-5 סטים שונים, במשך 21 שעות. על הקליפ עבדו עשרות פַסָלים, אנשי ארט ואביזרים.[דרוש מקור]
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | גלגלצ | 2 |  |
הערות שוליים

↑  ROMS STUDIOS (2018-08-14), גומיגם - מאחורי הקלעים | סטטיק ובן אל תבורי, נבדק ב-2018-09-02
| סטטיק ובן-אל תבורי |
| --- | --- | --- |
| סטטיק • בן-אל תבורי   דיסקוגרפיה | סטטיק • בן-אל תבורי   דיסקוגרפיה |  |
| אלבומי אולפן | שבעה ירחים |  |
| מיני-אלבומים | לכאורה |  |
| סינגלים | "ברבי" • "כביש החוף" • "סלסולים" • "סתם" • "זהב"  • "טודו בום" • "הכל לטובה" • "נמסטה" • "קאוואי" • "גומיגם" • "Broke Ass Millionaire" • "יאסו" • "Tudo Bom" • "בננות" • "אמאלה" • "Further Up (Na, Na, Na, Na, Na)" • "We" • "חביב אלבי" • "Milli" • "קוביות" • "Shake Ya Boom Boom" • "קקטוס" • "כוסות ריקות" • "אפס מאמץ" • "אהבתי לך" • "מנגלים" • "אחלה גבר" • "קרנבל" |  |
| השתתפות בסינגלים | "דוביגל" |  |
דאטונג

| --- | --- |

מראה העיר
 מדינה:  הרפובליקה העממית של סין הרפובליקה העממית של סין
 מחוז:  שאנשי
 בירת הנציבות העירונית:  Pingcheng District 
 שטח:  14,071 קמ"ר
 גובה:  1,042 מטרים
 אוכלוסייה:  ‏
  ‑ בנציבות העירונית:  3,105,591 (2020)
  ‑ במטרופולין:  2,030,203 (2020)
  ‑ צפיפות:  220.7 נפש לקמ"ר (2020)
 קואורדינטות:  40°05′37″N 113°17′29″E﻿ / ﻿40.093611111111°N 113.29138888889°E﻿ / 40.093611111111; 113.29138888889 
 אזור זמן:  UTC +8
 http://dt.gov.cn/
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןדאטונג(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןדאטונג(למפת שאנשי רגילה) טאי-יואןדאטונג(למפת שאנשי מוגדלת) טאי-יואןדאטונג    מיקומה של דאטונג במחוז שאנשי tabBackground:;tabBorder:#aaa;defaultTab:0;
 
דָאטוֹנְג (בסינית: 大同; בפין-יין: Dàtóng) היא נציבות עירונית במחוז שאנשי שבצפון-מזרח הרפובליקה העממית של סין. ע"פ מפקד האוכלוסין משנת 2020 התגוררו בנציבות העירונית 3,105,591 תושבים, מתוכם 2,030,203 בשטח האורבני.
גאוגרפיה

נציבות דאטונג משתרעת על פני 14,071 קמ"ר וגובלת בנציבויות שינג'ואו (אנ') ושווג'ואו (אנ') מדרום ובמחוזות חביי ומונגוליה הפנימית ממזרח ומצפון בהתאמה. הנציבות היא הצפונית ביותר במחוז והיא שוכנת באגן דאטונג (אנ') בגובה 1,042 מטרים מעל פני הים כ-265 ק"מ מערבית לבייג'ינג בירת סין וכ-255 ק"מ צפון-מזרחית לבירת המחוז טאי-יואן.
היסטוריה

אזור דאטונג של היום היה בעבר קרוב למדינת ביידי ("הצפון הברברי") של דאי, האזור נכבש על ידי שבט הג'או בשנת 457 לפנה"ס. האזור היה גבול בין הסינים החקלאיים לבין הנוודים של הערבה האירואסייתית (הידועים לסינים כמו הו או דונגהו). האזור היה ידוע בסחר בסוסים.
בתקופת האן הוקמה העיר לראשונה בשם פינגצ'נג. העיר שגשגה מאוד עקב שיירות הגמלים הרבות שעצרו בה בדרכם למונגוליה. במשך השנים הבאות גדלה העיר בעקביות.
בשנת 1048 שונה שם העיר לשם הנוכחי "דאטונג". היא הייתה הבירה המערבית של שושלת ג'ין והפכה לעיר סחר גדולה באזור עד שנבזזה בידי המונגלים. העיר נבזזה פעם נוספת בשנת 1649 בתקופת שושלת מינג אך בשנת 1652 נבנתה מחדש העיר על ידי הסינים.
חלוקה מנהלית

הנציבות העירונית דאטונג מנהלת 4 מועצות ו-6 נפות.
| שם | כתב סיני | פין-יין | אוכלוסייה (מפקד 2020) | שטח | צפיפות |
| --- | --- | --- | --- | --- | --- |
| מועצת שינז'ונג | 新荣区 | Xīnróng Qū | 88,664 | 1,104 | 80.28 |
| מועצת פינגצ'נג | 平城区 | Píngchéng Qū | 1,105,699 | 236.8 | 4,669 |
| מועצת יונגאנג | 云冈区 | Yúngāng Qū | 684,753 | 742 | 922.8 |
| מועצת יונג'ואו | 云州区 | Yúnzhōu Qū | 151,087 | 1,483 | 101.9 |
| נפת יאנגגאו | 阳高县 | Yánggāo Xiàn | 191,981 | 1,610 | 119.3 |
| נפת טיינג'ן | 天镇县 | Tiānzhèn Xiàn | 160,691 | 1,688 | 95.22 |
| נפת גואנגלינג | 广灵县 | Guănglíng Xiàn | 154,253 | 1,209 | 127.6 |
| נפת לינגצ'יו | 灵丘县 | Língqiū Xiàn | 212,771 | 2,734 | 77.84 |
| נפת הון-יואן | 浑源县 | Húnyuán Xiàn | 237,749 | 1,939 | 122.6 |
| נפת דזוו-יון | 左云县 | Zuǒyún Xiàn | 117,943 | 1,325 | 88.99 |
אתרים בעיר

כותל תשעת הדרקונים
מגדל התוף של דאטונג
חומת העיר העתיקה
השער הדרומי של חומת העיר העתיקה כפי שנראה ממגדל התוף
מקדש שאנחווה (אנ')
הערות שוליים

↑  China: Shānxī (Prefectures, Cities, Districts and Counties) - Population Statistics, Charts and Map, www.citypopulation.de
| --- | --- |
בקרת זהויות :  NLI: 987007562156805171  GND: 4329220-3  LCCN: n2004057502  MusicBrainz: f2b85565-13f9-4fac-b91c-3f7e89c4ac13  SUDOC: 127970967  VIAF: 148493015   WorldCat (עם VIAF): 148493015 
ערך זה הוא קצרמרבנושא יישובים בסין. אתם מוזמנים לתרום לוויקיפדיה ו.
תצלום לווין של דאטונג
דוד שרן

דָּוִד שָׁרָן (נולד בשנת 1969) הוא מזכיר חברת קו צינור אילת אשקלון, ראש הסגל לשעבר בלשכת ראש הממשלה ומנהל לשכת ראש הממשלה.
באפריל 2021 הוגש נגדו כתב אישום בקבלת שוחד בפרשת הצוללות וכלי השיט.
ביוגרפיה

יליד תל אביב. שירת בצה"ל כקצין ומפקד פלוגה במערך הנ"מ של חיל האוויר והגיע במילואים לדרגת סגן אלוף. לשרן תואר ראשון מאוניברסיטת תל אביב במזרחנות ובגאוגרפיה ותואר שני בלימודי משפט ובהיסטוריה של ארצות הברית. נשוי להגר קאופמן, לשעבר מנהלת לשכתו של השר סילבן שלום ומזכירת "עמידר".
בתקופת לימודיו באוניברסיטת תל אביב היה מפעילי הליכוד בקמפוס ושימש יושב ראש מועצת הצעירים של המפלגה. בשנת 1999 שימש יועצו של יובל שטייניץ, שכיהן כיו"ר ועדת החוץ והביטחון של הכנסת. בשנת 2009, עם מינויו של שטייניץ לשר האוצר, היה שרן ראש המטה שלו, ושימש בתפקיד זה עד שנת 2013.
בשנת 2013 מונה למזכיר חברת קו צינור אילת אשקלון. הוא שימש בתפקיד זה במשך כשנה וחצי.
בנובמבר 2014 יצא לחופשה ללא תשלום מעבודתו בקצא"א והחל למלא את תפקיד מנהל לשכת ראש הממשלה בנימין נתניהו. נתניהו, ששימש גם כשר התקשורת, מינה תחילה את שרן לטפל בנוסף בתחום התקשורת במשרדו, אולם כעבור חודש החליט נתניהו למנות את עו"ד איתן צפריר כראש מטה המשרד. במאי 2016 הוחלט על מינויו למזכיר הממשלה אך באוגוסט אותה שנה הוחלט שלא יתמנה לתפקיד. בעקבות זאת התפטר שרן וחזר לתפקידו בקצא"א.
ב-3 בספטמבר 2017 נעצר שרן בחשד לקבלת שוחד במסגרת פרשת הצוללות וכלי השיט והורחק מתפקידו בקצא"א. באוקטובר 2017 הורחק ל-30 יום נוספים מתפקיד מזכיר קצא"א. אחרי שהמשטרה גיבשה תשתית ראייתית לביצוע עבירות שוחד, מרמה והפרת אמונים, קשירת קשר לביצוע פשע, הלבנת הון ועבירות מע"מ בפרשה, ואחרי שימוע שנערך לו - ב-2021 הוגש נגדו כתב אישום בפרשה. על פי כתב האישום, שרן פעל במסגרת תפקידו כפקיד בכיר בשירות המדינה - ראש מטה שר האוצר, מזכיר חברת קצא"א וכראש לשכת ראש הממשלה - לקדם את האינטרסים של גנור, שהיה נציג תאגיד טיסנקרופ בישראל, וגנור העביר לשרן, בידי מתווכים, סכום של כ-130,000 שקלים.
בפברואר 2019 התמודד בפריימריז של הליכוד על משבצת של נציג מחוז תל אביב לקראת הבחירות לכנסת ה-21. הוא היה היחיד מבין המתמודדים שזכה לתמיכה מפורשת של יו"ר המפלגה בנימין נתניהו אך הפסיד למתמודדת מיכל שיר ולא נבחר לכנסת.
שרן העיד כעד תביעה במשפטם של בנימין נתניהו ושאול אלוביץ, במסגרת תיק 4000. ב-2 במרץ 2018 שרן מסר עדות מקיפה בתיק 4000, בזמן שראש הממשלה ורעייתו נחקרו במקביל. בדצמבר 2022 עלה להעיד במסגרת המשפט,  שם חזר בו מעדותו במשטרה. בעקבות זאת ביקשה פרקליטות המדינה להכריז על שרן כעד עוין. שרן טען שהוא מרגיש מאוים מצד הפרקליטות ונציגיה, וכי רודפים את בני משפחתו על רקע היותו נאשם בפרשת הצוללות.
ביוגרפיה > חיים אישיים

נשוי ומתגורר בתל אביב.
הערות שוליים

↑  איתמר אייכנר, אלי סניור ואמיר אלון, האיש שהתקרב לנתניהו, הודח והסתבך בפרשת הצוללות. דוד שרן - פרופיל, באתר ynet, 4 בספטמבר 2017
↑  אופיר דור, במקום שר: נתניהו ימנה את ראש לשכתו הנכנס לממונה על תחום התקשורת, באתר כלכליסט, 25 בנובמבר 2014
↑  אופיר דור, נתניהו מתבצר בתיק התקשורת: גייס ראש מטה שירכז את התחום, באתר כלכליסט, 9 בדצמבר 2014
↑  מורן אזולאי, נתניהו החליט למנות את ראש לשכתו דוד שרן למזכיר הממשלה, באתר ynet, 23 במאי 2016.
↑  ראש הממשלה נתניהו החליט למנות את ראש לשכתו דוד שרן למזכיר הממשלה, באתר משרד ראש הממשלה, 23 במאי 2016.
↑  יניב קובוביץ, פרשת הצוללות: מנהל לשכת נתניהו לשעבר, דוד שרן, חשוד בקבלת שוחד, באתר הארץ, 3 בספטמבר 2017
↑  אלון חכמון, ‏הותר לפרסום: הבכיר לשעבר בלשכת רה"מ נתניהו שנעצר הוא דוד שרן, באתר מעריב אונליין, 3 בספטמבר 2017
↑  זוהר שחר לוי ותומר גנון, דוד שרן הורחק ל-30 יום נוספים מתפקיד מזכיר קצא"א, באתר כלכליסט, 3 באוקטובר 2017
↑  ספיר לוי‏, פרשת הצוללות: אישום נגד גנור ובר יוסף, התיקים נגד שמרון וצ'ייני נסגרו, באתר וואלה, 10 במאי 2021
סיום חקירת תיק 3000: "פרשת הצוללות", באתר משטרת ישראל, 8 בנובמבר 2018
↑  טל שלו‏, המומלץ הרשמי היחיד של נתניהו: החשוד בפרשת הצוללות, באתר וואלה, 3 בפברואר 2019
↑  אלי סניור, החוקרים לשרה נתניהו: "תמורת סיקור מפרגן, דאגת שבעלך ייתן הטבות לבזק", באתר כלכליסט, 2 במרץ 2018
↑   אבי בר-אלי, כאילו לא היה תיק 3000: מדוע נתניהו מחבק את גיבורי פרשת הצוללות?, באתר TheMarker‏, 17 באפריל 2023
↑  ביני אשכנזי‏, מנהל לשכתו של נתניהו לשעבר תקף בעדותו את הפרקליטות - שביקשה להכריז עליו עד עוין, באתר וואלה, 20 בדצמבר 2022
דומיטרו ברטיאנו

דומיטרו (דימיטריה) ברטיאנו (ברומנית: Dumitru (Dimitrie) Brătianu‏; 1818 – 8 ביוני 1892) היה אחד ממפעילי מהפכת 1848 (אנ') לצד אחיו יון ברטיאנו ואלכסנדרו יואן קוזה. בשנת 1881 נבחר כראש ממשלת רומניה ושירת בתפקיד למשך זמן קצר מה-22 באפריל ועד 21 ביוני.[דרוש מקור][דרושה הבהרה]
תפקידים

שר החוץ (25 בינואר - 27 במרץ 1859)
שר הפנים (28 במאי - 13 ביולי 1830)
שר התרבות (1 במרץ - 4 באוגוסט 1867)
נשיא מועצת השרים (10 באפריל - 8 ביוני 1881)
שר החוץ (10 באפריל - 8 ביוני 1881)
ראו גם

משפחת ברטיאנו
דומיטרו טודוסה

| --- | --- |
 לידה:  28 ביולי 1889 
 פטירה:  ?
 מדינה:  ממלכת רומניה 
 דרגה:  בריגדיר גנרל, קולונל 
 עיטורים
 מסדר הכתר הרומני (23 בדצמבר 1941) 
 
דומיטרו טודוסה (ברומנית: Dumitru Tudose;‏ 28 ביולי 1889 – ?) היה גנרל בצבא רומניה, שלקח חלק במלחמת העולם השנייה בחזית מזרח אירופה.
חייו

טודוסה סיים את בית הספר לקצינים ב-1911. ב-10 במאי 1929 הועלה לדרגת לוננו קולונל. ב-16 באוקטובר 1935 הועלה לדרגת קולונל. במבצע מינכן לחם במסגרת הארמייה הרביעית ולאחר כיבוש קישינב היה המפקד הצבאי של העיר מטעם הארמייה. במפגש בין מפקד האינזצקומנדו 11a הגרמני, פאול צאפּ, ובין הקולונל הרומני דומיטרו טודוסה, הוחלט להקים את גטו קישינב, שבו ירוכזו יהודי העיר.
ב-24 בינואר 1942 הועלה לדרגת בריגדיר גנרל. ב-25 במאי 1945 שוחרר מהצבא ולמחרת נעצר. ב-1 באוגוסט 1949 נידון ל-20 שנות מאסר וב-24 באוקטובר 1955 שוחרר וב-1966 טוהר שמו..
הערות שוליים

↑  תולדות השואה - רומניה, כרך א', עמוד 628
↑  Generals from Romania (באנגלית)
ערך זה הוא קצרמרבנושא אישים. אתם מוזמנים לתרום לוויקיפדיה ו.
בעיית הטנק הגרמני

במהלך מלחמת העולם השנייה, ייצור של טנקים גרמניים כדוגמת פנתר הוערך על ידי המודיעין של בעלות הברית באמצעות שיטות סטטיסטיות
באמידה, הבעיה של אמידת המקסימום של התפלגות אחידה בדידה ממדגם ללא החזרה ידועה באנגלית כבעיית הטנק הגרמני (German tank problem), בשל השימוש בה בהקשר של מלחמת העולם השנייה על מנת להעריך את מספר הטנקים הגרמניים. בעיה זו מדגימה את ההבדל בין הסקה שכיחותנית (Frequentist) לבין הסקה בייסיאנית.
טנקי פנתר נשלחים לקווי החזית, 1943
הבעיה ההיסטורית

במהלך מלחמת העולם השנייה נעשו מאמצים ממושכים על ידי בעלות הברית כדי לקבוע את היקף הייצור הגרמני, וניסו לפתור זאת בשתי גישות: באמצעות איסוף מודיעין בצורה קונבנציונלית ובאמצעות אמידה סטטיסטית. במקרים רבים הניתוח הסטטיסטי עלה באיכותו על המודיעין הקונבנציונלי. במקרים מסוימים נעשה שימוש במודיעין קונבנציונלי בצירוף ניתוח סטטיסטי, כמו במקרה של הערכת ייצור טנקי הפנתר לפני הפלישה לנורמנדי.
הפיקוד של בעלות הברית סבר כי טנקי פנצר סימן 5 (פנתר) שנצפו באיטליה, שלהם מהירות גבוהה ותותחי 75 מ"מ/L70, הם טנקים כבדים נדירים במיוחד, ויהיו רק במספר קטן בצפון צרפת, באופן דומה לטנקי הטיגר I שנצפו בתוניסיה. צבא ארצות הברית היה משוכנע כי טנקי שרמן ימשיכו לתפקד היטב, כפי שתפקדו נגד טנקי פנצר סימן 3 ופנצר סימן 4 בצפון אפריקה ובסיציליה.
זמן קצר לפני הפלישה לנורמנדי הגיעו שמועות על כך שהגרמנים עושים שימוש במספר גדול של טנקים מסוג פנצר סימן 5. כדי לברר את נכונות השמועות, ניסו בעלות הברית להעריך את מספר הטנקים שיוצרו. הם ביססו את הערכותיהם על המספרים הסידוריים של טנקים שנתפסו או נהרסו. המספרים העיקריים ששימשו לניתוח זה היו מספרים סידוריים של תיבות ההילוכים, מאחר שאלו פוצחו על ידי בעלות הברית. מספרי השלדה והמנוע שימשו אף הם לניתוח, אך השימוש בהם היה מסובך יותר. מידע מרכיבים נוספים שימש לביסוס נוסף של הניתוח. ניתוח דומה נעשה גם על פי מספרים סידוריים של גלגלי מרכוב, שלהם ניתנו מספרים ברצף (1, 2, ...N).
ניתוח גלגלי הטנקים הניב ההערכה של מספר סוגי הגלגלים שהיו בשימוש. בדיקות שנעשו יחד עם מומחים בריטיים לייצור גלגלים העריכו את מספר הגלגלים שניתן היה לייצר מסוגים אלו, וכך את מספר הטנקים המיוצרים מדי חודש. ניתוח של גלגלים משני טנקים (בכל אחד מהם 32 גלגלים) הוביל להערכה של 270 טנקים שיוצרו בפברואר 1944.
ממסמכים גרמניים שנתפסו לאחר המלחמה התברר כי מספר הטנקים שיוצרו בפברואר 1944 היה 276 טנקים. הניתוח הסטטיסטי התברר כמוצלח יותר מהערכות המודיעין הקונבנציונליות, ו"בעיית הטנק הגרמני" הפך לשם שגור לתיאור בעיות מסוג זה.
השימוש במספרים סידוריים ובניתוחים סטטיסטים לא היה מוגבל רק להערכת מספר הטנקים, ושימש את בעלות הברית גם להערכת הייצור הגרמני באופן כללי, ובפרט מספר המפעלים וחשיבותם, אורך שרשרת האספקה (הזמן מהייצור ועד הכנסה לשימוש), שינויים בייצור ושימוש במשאבים כדוגמת גומי.
הבעיה ההיסטורית > נתוני הייצור והערכות

על פי הערכות המודיעין הקונבנציונלי של בעלות הברית, ייצרו הגרמנים בסביבות 1,400 טנקים מדי חודש בין יוני 1940 לספטמבר 1942. אבל תוך שימוש בניתוח הסטטיסטי שיוצג להלן, הוערך מספר הטנקים שיוצרו ב-246 מדי חודש בלבד. לאחר המלחמה, מסמכים עם פרטי הייצור שנתפסו ממשרדו של אלברט שפר הראו כי המספר האמיתי היה 245.
הערכות עבור מספר חודשים מוצגות להלן:
| 0 | 1 | 2 | 3 |
| --- | --- | --- | --- |
| חודש | הערכה סטטיסטית | הערכת המודיעין | מסמכים גרמניים |
| יוני 1940 | 169 | 1,000 | 122 |
| יוני 1941 | 244 | 1,550 | 271 |
| אוגוסט 1942 | 327 | 1,550 | 342 |
הבעיה ההיסטורית > אנליזות דומות

ניתוחים סטטיסטיים דומים נעשו על פי מספרים סידוריים גם בהקשר לציוד צבאי אחר במלחמת העולם השנייה, ובפרט לטילי V-2. במהלך מלחמת העולם השנייה העריך הצבא הגרמני את היקף הייצור הצבאי הסובייטי, ובמהלך מלחמת קוריאה, נעשה ניתוח של מספרים סידוריים של ציוד סובייטי. גם ברית המועצות העריכה את ייצור הטנקים הגרמניים באופן דומה במהלך מלחמת העולם השנייה.
בשנות ה-80 מספר אמריקאים קיבלו גישה לקווי הייצור של טנקי מרכבה. היקף הייצור סודי, אך לטנקים היו מספרים סידוריים, שאפשרו להעריך את היקף הייצור שלהם.
הבעיה ההיסטורית > אמצעי הגנה

על מנת להגן מפני ניתוח המבוסס על מספרים סידוריים ניתן להימנע מציונם, או להעניק מספרי ייצור מוצפנים או כאלו שאינם קשורים למספרים המיוצרים בפועל.
ניתוח שכיחותי > אינטואיציה

אינטואיטיבית האומד הוא המקסימום במדגם ועוד ההפרש הממוצע בין התצפיות במדגם. המקסימום במדגם נבחר כאומד ראשוני מאחר שהוא אומד נראות מקסימלית, והוספת ההפרש מפצה על ההטיה מטה של המקסימום במדגם לעומת המקסימום באוכלוסייה כולה.
אם  m הוא המקסימום במדגם, ו-k הוא מספר הדגימות, הנוסחה תהיה:
ניתן להמחיש זאת בכך שהדוגמאות נמצאות בהפרש קבוע ביניהן בתוך הטווח, ודוגמאות נוספות נמצאות ממש מעבר לטווח של 0 ו N+1. אם מתחילם בהפרש ראשוני של בין 0 למינימום במדגם הפרש הממוצע בין הדוגמאות הוא  (m-k)/k; ההחסרה של  -k נעשית משום שהדוגמאות עצמן אינן נספרות בהפרש בין הדוגמאות.
הרעיון שבבסיס תיאור זה מנוסחות בצורה פורמלית באמצעות אמידת רווח מקסימלי (maximum spacing estimation)(אנ').
ניתוח שכיחותי > אומד חסר הטיה בעל שונות מינימלית

פיתוח של הנוסחה:
{\hat {N}}=m+{\frac {m-k}{k}}=m+mk^{-1}-1=m\left(1+k^{-1}\right)-1
עבור אמידה נקודתית (אמידת נקודה יחידה מסה"כ  {\hat {N}}), אומד חסר הטיה בעל שונות מינימלית (minimum-variance unbiased estimator; MVUE) ניתן באמצעות:
 {\hat {N}}=m\left(1+k^{-1}\right)-1
כאשר m הוא המספר הסידורי הגבוה ביותר שנצפה ו-k הוא מספר התצפיות. כאשר מרגע שנצפה מספר סידורי מסוים, הוא לא יצפה בשנית. לכך יש שונות:
 \operatorname {var} ({\hat {N}})={\frac {1}{k}}{\frac {(N-k)(N+1)}{(k+2)}}\approx {\frac {N^{2}}{k^{2}}}{\text{ for small samples }}k\ll N
כך שסטיית התקן היא בערך N/k, הגודל הממוצע (של האוכלוסייה) של ההפרש בין הדוגמאות; בהשוואה ל m/k לעיל.
ניתוח שכיחותי > גזירה

ההסתברות שהמקסימום במדגם הוא m ניתנת באמצעות  {\tbinom {m-1}{k-1}}{\big /}{\tbinom {N}{k}}; כאשר  {\tbinom {\cdot }{\cdot }} הוא המקדם הבינומי. בהינתן גודל אוכלוסייה N וגודל מדגם k התוחלת של המקסימום במדגם היא:
 {\begin{aligned}\mu &=\sum _{m=k}^{N}m{\frac {\tbinom {m-1}{k-1}}{\tbinom {N}{k}}}={\frac {k(N+1)}{k+1}}\end{aligned}}
מערך לא ידוע זה ניתן לבטא את N מתוחלת וגודל המדגם:  {\begin{aligned}N&=\mu \left(1+k^{-1}\right)-1\end{aligned}}
מליניאריות התוחלת מקבלים:  {\begin{aligned}\mu \left(1+k^{-1}\right)-1&=E\left[m\left(1+k^{-1}\right)-1\right]\end{aligned}}
ולכן האומד הבלתי מוטה של N ניתן באמצעות החלפת התוחלת במדגם ומכאן:
 {\begin{aligned}{\hat {N}}&=m\left(1+k^{-1}\right)-1.\end{aligned}}
על מנת להראות שזה אומד שונות מינימלית:
מראים כי המקסימום במדגם הוא סטטיסטי מספיק עבור המקסימום באוכלוסייה
שנית מראים כי הוא סטטיסט מלא
באמצעות משפט להמן-שיף (Lehmann–Scheffé) מראים כי המקסימום במדגם עם תיקון להטיה כמוצג לעיל הוא אומד שונות מינימלית